ԱՄՓՈՓԱԹԵՐԹ

«ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2006 ԹՎԱԿԱՆԻ

ՕԳՈՍՏՈՍԻ 3-Ի N 1543-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱUԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

|  |  |  |  |  |
| --- | --- | --- | --- | --- |
| հ/հ | Առարկության, առաջարկության հեղինակը, Գրության ստացման ամսաթիվը, գրության համարը | Առարկության, առաջարկության բովանդակությունը | Եզրակացություն | Կատարված փոփոխությունը |
|  | 1 | 2 | 3 | 4 |
| 1 | Հայաստանի Հանրապետության  մարդու իրավունքների պաշտպան  2017-08-02  01/14.1/3063-17 | Նախագծի վերաբերյալ առկա են որոշակի նկատառումներ, որոնք հիմնականում հանգում են հետևյալին.  1. Նախագծի 1-ին կետով նախատեսվում է նշված որոշման 1-ին կետով հաստատված հավելվածում 185-րդ կետից հետո լրացնել 185.1-185.4-րդ կետեր, որոնց բովանդակության մեջ առկա են անհամապատասխանություններ, մասնավորապես` Նախագծի 185.1 կետի համաձայն՝ «համապատասխան տեխնիկական միջոցների առկայության դեպքում» սահմանումը չի պարունակում որևէ պարտավորություն կալանավորվածներին պահելու վայրում կամ ուղղիչ հիմնարկում նախատեսել և ունենալ համապատասխան տեխնիկական միջոցներ: Ուստի, նշված կետում սահմանված տեսազանգից օգտվելու հնարավորությունն ապահովելու նպատակով Նախագծում պետք է հստակեցնել կալանավորվածներին պահելու վայրերում կամ ուղղիչ հիմնարկներում համապատասխան տեխնիկական միջոցների ապահովման պարտականության հարցը: | Ընդունվել է | Նախագծում կատարվել է համապատասխան փոփոխություն, մասնավորապես Նախագծի 185.1 կետից «համապատասխան տեխնիկական միջոցների առկայության դեպքում» սահմանումը հանվել է: |
|  |  | 2. Նախագծի 185.1-րդ կետում սահմանված «կալանավորվածներին պահելու վայրի կամ ուղղիչ հիմնարկի օտարերկրյա կալանավորված անձանց և դատապարտյալներին» սահմանումն առաջացնում է սահմանափակումներ նշված հիմնարկներում պահվող ազատությունից զրկված մյուս՝ Հայաստանի Հանրապետության քաղաքացիների կամ քաղաքացիություն չունեցող այն անձանց համար, ում ազգականներն ազատությունից զրկված անձին տեսակցելու նպատակով հեռավորության կամ առողջական խնդիրներով պայմանավորված (օրինակ՝ տեղաշարժման խոչընդոտների պատճառով) հնարավորություն չունեն այցելել կալանավորվածներին պահելու վայր կամ ուղղիչ հիմնարկ: Ուստի, առաջարկվում է վերանայել նշված սահմանումը՝ չսահմանափակելով տեսազանգից օգտվող ազատությունից զրկված անձանց շրջանակը և այն տարածելով ազատությունից զրկված բոլոր անձանց վրա՝ անկախ օտարերկրյա քաղաքացի լինելու հանգամանքից: | Ընդունվել է | Նախագածի 185.1 կետով նախատեսվել է.  «185.1 Այն կալանավորված անձանց կամ դատապարտյալներին, որոնց մերձավոր ազգականները գտնվում են Հայաստանի Հանրապետության տարածքից դուրս, տրամադրում է ամսվա ընթացքում երկու անգամ մինչև քսան րոպե տևողությամբ տեսազանգի հնարավորություն: Կալանավորված անձին տեսազանգից օգտվելու հնարավորություն տրամադրվում է քրեական վարույթն իրականացնող մարմնի կողմից արգելանքի բացակայության դեպքում: |
|  |  | 3. Նախագծով առաջարկվող կարգավորումներն ուղղված են ապահովելու կալանավորված անձանց և դատապարտյալների օրենքով նախատեսված տեսակցության իրավունքն այն դեպքերում, երբ մերձավոր ազգականներն արտերկրում գտնվելու պատճառով չեն կարող տեսակցել նրանց:  Այսպես, «Ձերբակալված և կալանավորված անձանց պահելու մասին» ՀՀ օրենքի 15-րդ հոդվածի համաձայն՝ կալանավորված անձին մերձավոր ազգականների, զանգվածային լրատվության միջոցների ներկայացուցիչների կամ այլ անձանց հետ ամսվա ընթացքում տրամադրվում է առնվազն երկու տեսակցություն` մինչև երեք ժամ տևողությամբ, ինչպիսի պայմաններում անհրաժեշտ է Նախագծում արդարության և համաչափության սկզբունքներին համահունչ վերանայել տեսազանգերի տրամադրման քանակը և տևողությունը: | Ընդունվել է: | Նախագծում կատարվել է համապատասխան փոփոխություն:  Նախագծի 185.1 կետի համաձայն այն կալանավորված անձանց կամ դատապարտյալներին, որոնց մերձավոր ազգականները գտնվում են Հայաստանի Հանրապետության տարածքից դուրս, տրամադրում է ամսվա ընթացքում երկու անգամ մինչև քսան րոպե տևողությամբ տեսազանգի հնարավորություն: Կալանավորված անձին տեսազանգից օգտվելու հնարավորություն տրամադրվում է քրեական վարույթն իրականացնող մարմնի կողմից արգելանքի բացակայության դեպքում: |
|  |  | 4. Նախագծի 185.1-րդ կետում սահմանված «տեսազանգի ընթացքում կարող է ներկա գտնվել քրեակատարողական հիմնարկի վարչակազմի ներկայացուցիչը» սահմանումը կարող է անհիմն սահմանափակել ազատությունից զրկված անձի մերձավոր ազգականների հետ հաղորդակցվելու հնարավորությունը:  Այսպես, Խոշտանգումների և անմարդկային կամ արժանապատվությունը նվաստացնող վերաբերմունքի կամ պատժի կանխարգելման եվրոպական կոմիտեն (այսուհետ՝ ԽԿԿ) իր 2-րդ ընդհանուր հաշվետվության մեջ կարևորել է ազատությունից զրկված անձանց՝ արտաքին աշխարհի հետ կապը, որի ապահովման նպատակով նրանց պետք է տրամադրվեն իրենց մերձավոր ազգականների հետ հարաբերությունները պահպանելու ողջամիտ հնարավորություններ: Ուղղորդող սկզբունքը պետք է լինի արտաքին աշխարհի հետ կապը խթանելը, իսկ այդպիսի շփման սահմանափակումները պետք է հիմնված լինեն միայն բացառիկ բնույթի անվտանգության նկատառումների վրա:  ԽԿԿ-ն նաև շեշտել է, որ պետք է ճկունություն ցուցաբերել տեսակցությունների և հեռախոսազանգերին վերաբերող կանոններում այն ազատությունից զրկված անձանց դեպքում, որոնց մերձավոր ազգականները հեռու են գտնվում (դրանով իսկ կանոնավոր տեսակցությունները դառնում են ոչ պրակտիկ): Օրինակ՝ վերջիններիս կարելի է թույատրել կուտակել տեսակցության ժամանակը և (կամ) իրենց մերձավոր ազգականների հետ հեռախոսով խոսելու բարելավված հնարավորություն ընձեռել *(տե´ս ԽԿԿ-ի գործունեության մասին 2-րդ ընդհանուր զեկույցը, որն ընդգրկում է 1991 թվականի հունվարի 1-ից դեկտեմբեր 31-ը ընկած ժամանակահատվածը, կետ 51):*  *Այսպիսով, հաշվի առնելով վերը նշված չափանիշները, ազատությունից զրկված անձի՝ մերձավոր ազգականների հետ տեսազանգը քրեակատարողական հիմնարկի վարչակազմի ներկայացուցչի կողմից կարող է վերահսկվել միայն բացառիկ դեպքերում՝ անվտանգության նկատառումներով, որի վերաբերյալ վարչակազմը պետք է ներկայացնի հիմնավոր փաստարկներ:* | Ընդունվել է: | Նախագածի մեջ կատարվել է համապատասխան փոփոխություն, մասնավորապես.  Նախագծի 185.2-րդ կետի համաձայն հասարակական կարգի,  ինչպես նաև անվտանգության ապահովման նկատառումներով քրեակատարողական հիմնարկի վարչակազմի պատճառաբանված որոշմամբ տեսազանգը կարող է տեղի ունենալ վարչակազմի ներկայացուցչի ներկայությամբ՝ այդ մասին նախապես տեղյակ պահելով կալանավորված անձին կամ դատապարտյալին: |
|  |  | 5. Նախագծի 185.3-րդ կետով սահմանվում է տեսազանգից օգտվելու գործընթացի հաշվառվում համապատասխան մատյանում, որտեղ նշում են օտարերկրյա քաղաքացի կալանավորված անձանց և դատապարտյալների անվանական տվյալները, տեսազանգից օգտվելու հաճախականությունը և տևողությունը: Նախագծով սակայն չի նախատեսվում Նախագծի 185.2-րդ կետով սահմանված կալանավորվածներին պահելու վայրի կամ ուղղիչ հիմնարկի պետի սահմանած ժամանակացույցով տեսազանգից օգտվելու հնարավորության տրամադրումից հրաժարվելու դեպքում ազատությունից զրկված անձի կողմից այդ հանգամանքն ամրագրելու հնարավությունը: Ուստի, հնարավոր չարաշահումներից խուսափելու նպատակով, առաջարկվում է նշված համապատասխան մատյանում նախատեսել նաև ազատությունից զրկված անձի կողմից տեսազանգից օգտվելուց հրաժարվելու հանգամանքն ամրագրելու հնարավություն: | Ընդունվել է: | Նախագածի 185.4-րդ կետի համաձայն տեսազանգից օգտվելու գործընթացը հաշվառվում է համապատասխան մատյանում, որտեղ նշում են կալանավորված անձանց և դատապարտյալների անվանական տվյալները, տեսազանգից օգտվելու հաճախականությունը և տևողությունը, տեսազանգից հրաժարվելու դեպքերը և պատճառները: |
|  |  | 6. Նախագծի 185.4-րդ կետի համաձայն՝ «Օտարերկրյա քաղաքացի կալանավորված անձինք և դատապարտյալները տեսազանգից օգտվելու համար դիմում են կալանավորվածներին պահելու վայրի կամ ուղղիչ հիմնարկի վարչակազմին, որն այն տրամադրում է նախօրոք սահմանված հերթականությամբ:»: Տվյալ պարագայում հարկ է նշել, որ արտաքին աշխարհի հետ կապի իրավունքը ազատությունից զրկված անձի հիմնարար իրավունքներից է, իսկ Նախագծով նախատեսված տեսազանգի հնարավության ապահովումը նպատակ ունի փոխարինելու ազատությունից զրկված անձի տեսակցության իրավունքը, որը հնարավոր չէ ապահովել վերը թվարկված հանգամանքերի հետևանքով: Ուստի, տեսազանգից օգտվելու տևողությունը և քանակը պետք է հստակ ամրագրվի օրենքով՝ կաճատև տեսակցության տրամադրման համար օրենքով սահմանված կարգին համահունչ: Միաժամանակ, վերոգրյալից հետևում է նաև, որ կալանավորվածներին պահելու վայրի կամ ուղղիչ հիմնարկի պետը չպետք է հայեցողություն ունենա ազատությունից զրկված անձին տեսազանգից օգտվելու հնարավորություն տրամադրելու հարցում, ինչպես դա նախատեսվում է Նախագծի 185.2-րդ կետով, իսկ տեսազանգից օգտվելու հնարավորությունը պետք է ապահովվի ազատությունից զրկված անձի դիմումի հիման վրա: | Ընդունվել է մասնակի | Նախագծով նախատեսված տեսազանգի հնարավության ապահովումը նպատակ ունի ոչ թե փոխարինելու ազատությունից զրկված անձի տեսակցության իրավունքը, այլ տրամադրվում է որպես լրացուցիչ միջոց այն դեպքերի համար, երբ մերձավոր ազգականները օբյեկտիվ պատճառներով չեն կարող օգտվել կարճատև տեսակցությունից, իսկ օտարերկրյա կալանավորված անձանց կամ դատապարտյալներին տրամադրվում է տեսազանգի հնարավորություն բոլոր այն դեպքերում, երբ մերձավոր ազգականները չեն կարող տեսակցել նրանց: Ուստի նպատակահարմար է օգտվելու կարգը և քանակը սահմանել ուղղիչ հիմնարկների ներքին կանոնակարգով:  Նախագծի 185.3-րդ կետի համաձայն կալանավորված անձի կամ դատապարտյալի *դիմումի հիման* վրա տեսազանգից օգտվելու հնարավորությունը տրամադրվում է համապատասխանաբար կալանավորվածներին պահելու վայրի կամ ուղղիչ հիմնարկի պետի սահմանած ժամանակացույցով: |
| 2 | Հայաստանի Հանրապետության  գլխավոր դատախազություն  2017-09-26  04/8106-17 | 1. Նախագծին կից ներկայացված հիմնավորումից հետևում է, որ առաջարկվող լրացումը նպատակ ունի ապահովելու օտարերկրացի կալանավորված անձանց և դատապարտյալների կողմից արտաքին աշխարհի հետ հաղորդակցվելու իրավունքի իրականացումը:  Թեև Նախագիծն իրավաչափ նպատակ է հետապնդում, սակայն կարծում ենք, որ այն լրամշակման կարիք ունի, քանի որ Նախագծում առաջարկվող իրավակարգավորումները տարածվում են միայն օտարերկրյա կալանավորված անձանց և դատապարտյալների վրա, ինչը, մեր կարծիքով, տարբերակված մոտեցում է պարունակում մյուս կալանավորված անձանց ու դատապարտյալների նկատմամբ, ինչը կարող է խտրական լինել ու խախտել ՀՀ քրեակատարողական օրենսգրքի 8-րդ հոդվածով սահմանված՝ օրենքի առջև դատապարտյալների հավասարության սկզբունքը: Մասնավորապես, նույն հիմնավորմամբ ՀՀ քաղաքացի հանդիսացող կալանավորված անձինք ու դատապարտյալները նույնպես կարող են դժվարություններ ունենալ արտաքին աշխարհի հետ հաղորդակցման հարցում: Այսինքն, կարծում ենք, որ այս իրավունքը պետք է վերապահել ոչ միայն օտարերկրացի կալանավորված անձանց ու դատապարտյալներին, այլ բոլոր այն կալանավորված անձանց ու դատապարտյալներին, ովքեր մերձավոր ազգականներ ունեն օտարերկրյա պետությունում:  Բացի դրանից, Նախագիծը որևէ սահմանափակում չի դնում, թե տեսազանգի միջոցով կալանավորված անձը կամ դատապարտյալն ում հետ կարող է շփվել: Այլ կերպ ասած՝ առաջարկվող իրավակարգավորման պայմաններում դատապարտյալը և կալանավորված անձը տեսազանգի միջոցով կարող է հաղորդակցվել օտարերկրյա պետությունում գտնվող ցանկացած անձի հետ: Այսինքն, տեսազանգի իրավունքը, ըստ էության, դառնում է բացարձակ իրավունք: Կարծում ենք, որ այս մոտեցումը որոշ դեպքերում չի կարող համահունչ լինել այն կարգավիճակի հետ, որ ունեն կալանավորված անձինք ու դատապարտյալները: Ըստ այդմ, առաջարկում ենք քննարկման առարկա դարձնել ՀՀ քրեակատարողական օրենսգրքում ինչպես տեսազանգի, այնպես էլ հեռախոսազանգի միջոցով արտաքին աշխարհի հետ հաղորդակցվելու դատապարտյալի իրավունքը սահմանափակելու ողջամիտ հիմքեր նախատեսելու հարցը՝ կապված անվտանգության ապահովման, հանցագործությունների կանխարգելման և նմանատիպ այլ իրավաչափ նպատակների սահմանման հետ: | Ընդունվել է | Նախագծի 185.1-րդ, 185.2-րդ կետերում կատարվել են համապատասխան փոփոխություններ: |
|  |  | 2. Միաժամանակ, կարծում ենք, որ այս իրավունքի լիարժեք կենսագործման համար անհրաժեշտ է համապատասխան փոփոխություններ կատարել նաև ՀՀ քրեակատարողական օրենսգրքում (այսուհետ՝ Օրենսգիրք): Այսպես՝ Օրենսգրքի 12-րդ հոդվածի 1-ին մասի 9-րդ կետը՝ «օգտվելու» բառից հետո, անհրաժեշտ է շարադրել հետևյալ կերպ. «հնարավոր կապի միջոցներից (հեռախոսակապ, տեսազանգ) գրականությունից և հնարավոր լրատվական միջոցներից»:  Միևնույն ժամանակ առաջարկում ենք համապատասխան լրացում կատարել ՀՀ քրեակատարողական օրենսգրքի 51-րդ հոդվածում, որով սահմանվում են դատապարտյալների նկատմամբ կիրառվող խրախուսանքի միջոցների տեսակները, և դրանց շարքում ավելացնել լրացուցիչ տեսազանգի տրամադրումը, քանի որ հնարավոր է լինեն այնպիսի իրավիճակներ, երբ դատապարտյալներն իրենց տրամադրվող երկարատև կամ կարճատև տեսակցություններից չկարողանան օգտվել վերջիններիս հարազատերի` ՀՀ սահմաններից դուրս մշտական բնակության պատճառով: Նման պայմաններում դատապարտյալին որպես խրախուսման միջոց լրացուցիչ երկարատև կամ կարճատև տեսակցությունների տրամադրումը դառնում է անիմաստ, ուստի նպատակահարմար է վերջիններիս տրամադրել լրացուցիչ տեսազանգի հնարավորություն՝ դրանով իսկ կալանավորված անձանց կամ դատապարտյալների կապն արտաքին աշխարհի հետ դարձնել ավելի արդյունավետ:  Բացի դրանից, կարծում ենք, որ անհրաժեշտ է խմբագրել նաև Հայաստանի Հանրապետության Կառավարության 2006 թվականի օգոստոսի 3-ի թիվ 1543-Ն որոշման 20-րդ գլխի վերնագիրն ու այն շարադրել հետևյալ կերպ՝ «ՀԵՌԱԽՈՍԱԶԱՆԳԵՐԻ ՈՒ ՏԵՍԱԶԱՆԳԵՐԻ ՏՐԱՄԱԴՐՄԱՆ ԿԱՐԳԸ»: | Ընդունվել է մասնակի | ՀՀ քրեակատարողական օրենսգրքի 12-րդ հոդվածի 1-ին մասի 9-րդ կետում լրացում կատարելու անհրաժեշտություն չկա, քանի որ տեսազանգը համարվում է հնարավոր կապի միջոց:  Հայաստանի Հանրապետության Կառավարության 2006 թվականի օգոստոսի 3-ի թիվ 1543-Ն որոշման 20-րդ գլխի վերնագիրը շարադրվել է հետևյալ խմբագրությամբ՝ «ՀԵՌԱԽՈՍԱԶԱՆԳԵՐԻ ՈՒ ՏԵՍԱԶԱՆԳԵՐԻ ՏՐԱՄԱԴՐՄԱՆ ԿԱՐԳԸ»: |
| 3. | Հայաստանի Հանրապետության  ֆինանսների նախարարություն  2017-07-18  01/11-4/13034-17 | Դիտողություններ և առաջարկություններ չկան: |  |  |
| 4. | Հայաստանի Հանրապետության  աշխատանքի և սոցիալական հարցերի նախարարություն  2017-07-06  ԱԱ/ԱՄ-2-4/7070-17 | Դիտողություններ և առաջարկություններ չկան: |  |  |
| 5. | Հայաստանի Հանրապետությանկառավարությանն առընթեր Հայաստանի Հանրապետությանոստիկանություն  2017-07-06  01.6/294-17 | Դիտողություններ և առաջարկություններ չկան: |  |  |